
Narva Linnavolikogu 19.06.2008. a otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise 
investeeringuprojekti kaasfinantseeringu kinnitamine" muutmine
1. Asjaolud ja menetluse käik

Narva Linnavolikogu (NLvK) 19.06.2008.a otsusega nr 222 võeti omavalitsusüksusele kohustus osaleda Narva linna veepuhastusjaama ning veevarustus- ja kanalisatsioonisüsteemide rekonstrueeri-mise investeeringuprojektis (AS-i Narva Vesi teostatav veemajandusprojekt "Narva veevarustus- ja kanalisatsioonisüsteemide rekonstrueerimine" - SFOS nr 2.10101.09-112). 
Sama otsusega kinnitati Narva linna kaasfinantseering, mis moodustas 25% projekti abikõlblike kulude eeldatavast maksu-musest. Projekti elluviimise käigus ilmnenud asjaolude tõttu on eelnimetatud otsust muudetud kolmel korral (NLvKo 06.08.2009 nr 112; NLvKo 30.06.2010 nr 106; NLvKo 10.02.2011 nr 23). Narva linna poolsete maksete teostamise aluseks on 23.12.2009.a. AS-ga Narva Vesi sõlmitud sihtfinantseerimise leping nr HÕ-20.
Finantsplaani tuleb taas muuta seetõttu, et riigihanked ei ole läinud plaanikohaselt: iga riigihanget on saatnud rohked riigihangete vaidlustused, mis on iga riigihanke puhul läbinud nii Rahandus-ministeeriumi juures asuvat Riigihangete Vaidlustuskomisjoni kui ka jõudnud nii halduskohtusse kui ringkonnakohtusse. 
Riigihangete vaidlustuste tõttu ei ole olnud võimalik sõlmida suuremahulisi hankelepinguid (torude osa 2 ja veepuhastusjaama lepingud) ega seetõttu teostada väljamakseid planeeritud ajaperioodil. 2011.a. mais sõlmitud torustike, osa 1, hankelepingu planeeritud ettemaksu peatöövõtja 2011.a. võtta ei soovinud ning seetõttu jäi ka selles lepingus suurema summa väljamaksmine 2011.a. ära. 

Projekti "Narva linna veevarustus- ja kanalisatsioonisüsteemide rekonstrueerimine" (Narva linna veepuhastusjaama ja Narva linna ühisveevarustus- ja kanalisatsioonitorustike rekonstrueerimine) elluviimine vastab NLvK 26.09.2007.a määrusega nr 36 kinnitatud "Narva linna arengukava 2008- 2021" tegevuskava visiooni 1 "Kaasaegne infrastruktuur tagab narvalastele ja linna külalistele soodsa, turvalise ja mugava elukeskkonna, samuti loob võimalused ettevõtluse arenguks ja selle konku-rentsivõime tõstmiseks" strateegilise eesmärgi 1.3 "Linnaelanikele on tagatud mugavad elutingi-mused" tegevussuuna 1.3.1 "Viia tehniline infrastruktuur vastavusse tänapäeva nõuetega" üles-andele 1.3.1.2 "Veevärgi- ja kanalisatsioonisüsteemi rekonstrueerimine".

Finantsplaani muutmine ei eelda "Narva linna arengukava 2008-2021" eelnevat muutmist. Projekti andmed kuuluvad arengukavas (selle tegevuskavas) ajakohastamisele alles pärast NLvK 19.06.2008.a otsuse nr 222 muutmist. Samuti ei kaasne finantsplaani muutmisega Narva linnal lasuva kaasrahas-tamiskohustuse kogusuuruse muutumist. Narva linna osalus jääb senisele tasemele (11 091 486,19 EUR).

KOFS § 34 sätestab netovõlakoormuse ülemmäära. Narva Linnavalitsuse Rahandusameti arvutuste kohaselt ei ületata finantsplaani muutmisega võlakoormuse iga-aastaseid piirmäärasid. Käesoleva otsuse vastuvõtmiseks on nõutav Narva Linnavolikogu koosseisu häälteenamus (KOKS § 45 lg 5). 

2. Õiguslikud alused

Tulenevalt «Haldusmenetluse seaduse» (HMS) § 68 lg-st 2 ja § 64 lg-st 1, nende koostoimes, ning «Kohaliku omavalitsuse finantsjuhtimise seaduse» (KOFS) 28 lg-test 2-3, «Kohaliku omavalitsuse korralduse seaduse» (KOKS) § 22 lg 1 p-st 8 ning Narva Linnavolikogu (NLvK) 29.06.2000.a määrusega nr 36/16 kinnitatud «Narva linna põhimääruse» p-st 4.4.14 kuulub NLvK 19.06.2008.a otsuse nr 222 "Narva linna veepuhastusjaama ning Narva linna veevarustus- ja kanalisatsiooni-süsteemide rekonstrueerimise investeeringuprojekti kaasfinantseeringu kinnitamine" muutmine Narva Linnavolikogu (ainu)pädevusse.

3. Otsus

Muuta Narva Linnavolikogu 19.06.2008. a otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringuprojekti kaas-finantseeringu kinnitamine" punkti 3.1 sõnastades see järgmiselt:

«3.1. Narva linn tagab aastatel 2009-2015 projekti "Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimiseks" abikõlblike kulude kaasfinant-seeringu 25% ulatuses, kuid kogumaksumuselt mitte üle 11 091 486,19 EUR alljärgnevalt: 
2009.a.

–
    32 834,21 EUR
     
2010.a. 

–
    11 488,03 EUR
     
2011.a 

–
      9 470,42 EUR
  
2012.a 

–        
1 272 428,17 EUR

2013.a. 
–
3 004 690,06 EUR

2014.a 

– 
3 135 962,05 EUR
 
2015.a 

– 
3 624 613,24 EUR.»
4. Rakendussätted

4.1. Otsus jõustub seaduses sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

